stanford-oval/wikipedia huggingface dataset:
ה-99 (ארגון)
קידום טייסות מקצועיות

טייסות מסחריות שמבקשות להתקדם או טייסות חדשות יכולות לקבל הכוונה וחניכה בקריירה בתוכנית "יוזמת מנהיגות טייס מקצועית" של ״ה-99״.
מוזיאונים ופעילויות > מוזיאון מקום הולדתה של אמיליה ארהארט

ארגון ״ה-99״ אחראי על מוזיאון מקום הולדתה של אמיליה ארהארט באטשיסון, קנזס. מקום הולדתה ובית הילדות המוקדמת של הטייסת החלוצה אמיליה ארהארט נמצא ברשימה הלאומית של מקומות היסטוריים והוחזר למצב בו היה בתחילת המאה על ידי חברות ״ה-99״; הוא כולל שפע של מזכרות אישיות ומשפחתיות.
מוזיאונים ופעילויות > מוזיאון ״ה-99״ לנשים טייסות

בניין המטה הבינלאומי של הארגון בנמל התעופה העולמי וויל רוג'רס באוקלהומה סיטי, אוקלהומה, הוא ביתו של מוזיאון ה-99 של נשים טייסות. מוצגי המוזיאון כוללים מסמכים היסטוריים, חפצים אישיים, קטעי היסטוריה בווידאו ושמע, תמונות, מזכרות וחפצים בולטים אחרים של נשים טייסות מפורסמות מרחבי העולם. אוסף המוזיאון והתערוכות המוצגות בו מספקים מבט לתפקידן של נשים טייסות בפיתוח התעופה והשפעתן ההיסטורית.
מוזיאונים ופעילויות > פעילויות

חברות ה-99 תומכות במטרות הארגון על ידי השתתפותן בפעילויות תעופה רבות, כולל: סמינרים לחינוך תעופתי בקהילה, מרוצי אוויר, מדרבי פודר פאף ( Powder Puff Derby) ועד פאלמס טו פינס (Palms to Pines) וה- Air Race Classic ; התנדבות בזמנן הפנוי לצייר שמות שדות תעופה, סמלי שושני מצפן וזיהויים אחרים בשדות תעופה, בפעילות בארגון NIFA המקדם פעילויות טייס לתלמידים בבתי ספר ובמכללות.
הערות שוליים

↑  ninety-nines:Inspiring Women Pilots Since 1929, ninety-nines
| --- | --- |
בקרת זהויות :  LCCN: n80017762  VIAF: 132517414   WorldCat (עם VIAF): 132517414
המצור על בסטון

המצור על בסטון היה עימות צבאי שהתחולל בין צבא ארצות הברית לבין הוורמאכט, בעיירה בסטון וסביבתה אשר בבלגיה, במסגרת הקרב על הבליטה במלחמת העולם השנייה. קורפוס הפאנצר ה-47 הגרמני מארמיית הפאנצר החמישית תקף את העיירה בסטון, צומת דרכים חיוני דרכו עברו מספר כבישים, שהיו אמורים למלא תפקיד מפתח בהתקדמות הכוחות הגרמניים לעבר יעדם הסופי, נמל אנטוורפן. על העיירה הגנה הדיוויזיה המוטסת ה-101 – יחידת עילית בצבא האמריקאי – יחד עם אלמנטים משתי דיוויזיות משוריינות. הגרמנים, שנהנו מעליונות מספרית גדולה על הכוחות האמריקאים המגינים, כיתרו את בסטון ב-20 בדצמבר, אולם הותירו את כיבושה לכוח שכלל דיוויזיית רגלים מתוגברת, בעוד דיוויזיות הפאנצר של קורפוס הפאנצר ה-47 עקפו את העיירה והמשיכו בהתקדמותם לעבר נהר המז. במהלך הימים הבאים נכשלו כל ניסיונות הגרמנים להשתלט על בסטון עקב ההתנגדות העיקשת של הכוחות המגינים בהובלת הדיוויזיה המוטסת ה-101.
ב-26 בדצמבר הצליחו כוחות מהארמייה השלישית האמריקאית, שתקפו מכיוון דרום, לפרוץ את טבעת הכיתור הגרמנית סביב בסטון וליצור פרוזדור קרקעי צר, שאיפשר לכוחות הנצורים בעיירה לקבל אספקה ותגבורות. למרות פריצת המצור הגרמני, ניטשו קרבות עזים סביב העיירה עד ראשית ינואר 1945, כאשר הגרמנים מנסים לחזור ולנתק את בסטון, בעוד הכוחות האמריקאים נלחמים כדי להרחיב את הפרוזדור ולהסיר באופן סופי את האיום הגרמני על בסטון. הקרב סביב בסטון היה אחד הקרבות המכריעים במסגרת המערכה בארדנים, והצלחת כוחות צבא ארצות הברית להסיר את המצור על העיירה סימנה נקודת מפנה במערכה זו.
רקע מבצעי

ב-16 בדצמבר 1944 תקפו 200,000 חיילים גרמנים מארמיית הפאנצר החמישית, ארמיית הפאנצר השישית של האס-אס והארמייה השביעית את הכוחות החלשים יחסית של צבא ארצות הברית באזור הארדנים שבגבול בלגיה צרפת, כחלק ממבצע "משמר הריין" (בגרמנית: Wacht am Rhein).
על ארמיית הפאנצר החמישית בפיקוד האסו פון מנטויפל, שתקפה במרכז חזית המתקפה, הוטלו שתי משימות עיקריות: באגפה הימני נועדו שתי דיוויזיות חי"ר לכתר את בליטת שְנה אייפל, ולכבוש את סן-וית, צומת דרכים ומסילות ברזל חשוב. הכוח העיקרי של הארמייה, שכלל שלוש דיוויזיות פאנצר ושתי דיוויזיות חי"ר, נועד להתקדם מדרום לשנה אייפל ולחצות את שטח לוקסמבורג ולכבוש את בריסל.
מפקד ארמיית הפאנצר החמישית, מנטויפל, הורה לקורפוס הפאנצר ה-47 בפיקודו של היינריך פון ליטוויץ לכבוש את העירה בסטון, צומת דרכים חיונית אליו הצטלבו מספר כבישים שהיו חשובים להתקדמות הגרמנים, בטרם יחצו את נהר המז ליד נאמור. בסטון שוכנת בשטח שטוח יחסית, שסביבו גבעות מסולעות המאפיינות את הארדנים. היא הייתה אחד היעדים הראשוניים המרכזיים של הגרמנים במהלך התקדמותם דרך הארדנים בשנת 1940, וגם במהלך תכנון מבצע "משמר הריין" הכירו המתכננים בחשיבותה, והאמינו כי כיבושה המהיר יהיה מכריע להצלחת המתקפה הגרמנית.
מהלכי הקרב > ה-101 מוזנקת לבסטון

הקורפוס המוטס ה-18 האמריקאי בפיקודו של לוטננט גנרל מת'יו רידג'וויי, שכלל את הדיוויזיות המוטסות ה-82 וה-101 האמריקאיות, שימש כעתודה האסטרטגית היחידה של הפיקוד העליון של כוחות בעלות הברית בצרפת. דיוויזיות אלו שהו ליד העיירה ריימס שם הן התארגנו מחדש לאחר שספגו נפגעים רבים במהלך מבצע מרקט גארדן.
הפיקוד האמריקאי הבין גם הוא את חשיבותה של בסטון, והודג'ס, מפקד הארמייה האמריקאית הראשונה, שהבין כי הקורפוס השמיני שלו מתחיל לקרוס תחת הלחץ הגרמני, דרש מהפיקוד העליון לתגבר במהירות את כוחותיו בארדנים, לאחר שהשתמש בכל עתודותיו. בערב 17 בדצמבר, הורה המפקד העליון של כוחות בעלות הברית, דוויט אייזנהאואר, לדיוויזיות המוטסות 82 ו-101 לנוע במהירות לגזרת הקורפוס השמיני כדי לבלום את ההתקדמות הגרמנית. לרשות שתי הדיוויזיות עמדו מעט מאוד אמצעי תעבורה, מאחר שהן נועדו להגיע לשדה הקרב בדרך האוויר, אך תוך זמן קצר רוכזו מספיק משאיות כדי לנייד אותן. מפקד הדיוויזיה המוטסת ה-101, מייג'ור גנרל מקסוול טיילור, שהה בחופשה בארצות הברית באותה עת, ואת מקומו תפס בריגדיר גנרל אנתוני מקאוליף, מפקד הארטילריה של הדיוויזיה. מאחר שלשתי הדיוויזיות ניתן זמן מועט מאוד להתארגנות לפני שהוזנקו לארדנים, רבים מחייליהן לא היו מצוידים בבגדי חורף, והן סבלו ממחסור בנשק ובתחמושת.
שבירת טבעת הכיתור הגרמנית והמשך הלחימה באזור בסטון

ב-23 בדצמבר החלה הארמייה השלישית של גנרל ג'ורג' פטון לתקוף את האגף השמאלי (הדרומי) של הבליטה הגרמנית באזור הארדנים, במגמה לחבור לכוחות האמריקאים המכותרים בבסטון. לאחר ארבעה ימים של לחימה קשה הצליחה הדיוויזיה המשוריינת ה-4 של פטון לפרוץ את טבעת הכיתור הגרמנית ולחבור אל הכוחות הנצורים בבסטון בשעה 16:50 ב-26 בדצמבר. המצור הגרמני נפרץ, ולמחרת היום בשעות הבוקר המוקדמות הגיעו רכבי אספקה ואמבולנסים לבסטון. אולם הלחימה סביב בסטון לא נסתיימה, והמסדרון הקרקעי שהוביל אל העיירה נותר צר ושברירי. בשבוע הלחימה סביב בסטון ספגה הדיוויזיה ה-101 1,641 אבדות. במהלך היומיים הבאים ניסו הגרמנים, ללא הצלחה, לסגור את המסדרון שפתחה הארמייה השלישית לבסטון.
ב-30 בדצמבר החלה מתקפת הנגד של הארמייה השלישית של פטון ממזרח וממערב לבסטון. האמריקאים נתקלו בהתנגדות עיקשת מצד קורפוס הפאנצר ה-47 ודיוויזיית הפאנצר אס אס ה-1, שהועברה לאזור בסטון, אך עד 2 בינואר נסוגו הגרמנים לבסוף מאזור בסטון, והוסר האיום הגרמני על העיירה; הקורפוס השלישי מהארמייה השלישית האמריקאית כבש באותו יום את מאנדה סט-אטיין ממערב לבסטון, והיה קרוב לכיתור שלוש דיוויזיות מקורפוס הפאנצר ה-47. גם התקדמותה של הדיוויזיה ה-26 האמריקאית מדרום-מזרח לבסטון איימה לכתר מספר דיוויזיות.
תוצאות הקרב

מרבית הלחימה במתחם בסטון, בדומה לקרבות רבים במערכה בארדנים, הייתה סדרה של התנגשויות בין כוחות קטנים יחסית. הדיוויזיה המוטסת ה-101 הקימה מערך הגנה היקפי מאורגן היטב. היא נהנתה מהיתרון של לחימה ב"קווים פנימיים", שאיפשר לה להעביר תגבורות לכל נקודה במתחם ההגנה שלה במהירות יחסית בעת הצורך, בעוד הגרמנים פעלו בתנאי שטח שהקשו על ריכוז כוחות והעברת אספקה ליחידות החוד. אחד הגורמים החשובים שסייעו להגנה המוצלחת של בסטון הייתה הארטילריה האמריקאית. בטרם יציאתה לבלגיה, לקחה עימה הדיוויזיה ה-101 כמות תחמושת גדולה מהרגיל. בבסטון תוגברו יחידות הארטילריה של הדיוויזיה על ידי מספר אגדי ארטילריה מיחידות אחרות, שנסוגו לאזור העיירה. אף על פי כן, לכל אורך המצור סבלו האמריקנים ממחסור בתחמושת ארטילרית. השימוש העיקרי שנעשה בארטילריה היה נגד שריון האויב, בירי ישיר או עקיף; כך לדוגמה, ב-20 בדצמבר נורו 2,600 פגזים על השריון הגרמני. מנגד, לגרמנים לא היה סיוע ארטילרי מספק, והם לא עשו מאמץ לפגוע בארטילריה האמריקאית. האמריקאים נהנו גם משליטה אווירית כמעט מוחלטת בשמים מעל שדה הקרב, עובדה שלא אפשרה למטוסי הלופטוואפה להעניק סיוע אווירי להתקפות כוחות הקרקע על מתחם בסטון, בעוד שחיילות האוויר של בעלות הברית יכלו להעביר אספקה לכוחות הנצורים בבסטון, ולתקוף ריכוזי כוחות גרמניים מסביב לעיירה, מרגע שמזג האוויר התבהר מעט.
המגננה המוצלחת של האמריקאים בבסטון מנעה מהגרמנים את השימוש ברשת הדרכים החיונית שעברו דרך העיירה, ובכך הקשתה מאוד על המשך ההתקדמות של כוחות החוד ארמיית הפאנצר החמישית. דיוויזיות הפאנצר שעקפו את בסטון והמשיכו לעבר המז התקשו לנצל את ההצלחה, בגלל מחסור באספקה, ועד 26 בדצמבר נבלמה התקדמותן כליל.
המצור על בסטון בתרבות

בשנת 2001 עלתה לקרנים המיני-סדרה אחים לנשק הסוקרת את פועלה של פלוגה ה', רגימנט 506, הדיוויזיה המוטסת ה-101 לאורך המלחמה. בסוף פרק 5 הפלוגה מקבלת את הידיעה על פלישת הגרמנים לארדנים ונזעקת עם הדיוויזיה כולה לבסטון. במהלך פרק 6 העלילה מתארת את ההתחפרות של הפלוגה ביערות סביב בסטון, הקרבות הקשים, וגם את החרבת העיר בהפצצות. בסוף הפרק המצור הוסר, אך הפלוגה המשיכה להילחם גם בחזית סביב פואה (Foy) וכיבושה בפרק 7.
הערות שוליים

↑  Arnold, James. Ardennes 1944: Hitler's Last Gamble in the West, Osprey 1998. p.56
↑  גל פרל פינקל, מלחמות שקורות בחורף, מקור ראשון, ‏ 28.07.2017.
↑  "שטויות!", ביטוי סלנג אמריקני. תשובתו של מקאוליף מזכירה את תשובתו של גנרל מארי-פייר קניג לארווין רומל ("יישקני רומל מנשיקות פיהו"), בנסיבות דומות בעת המצור על ביר חכים, שזכתה אף היא לתהילה
↑  Samuel W. Mitcham (2006). Panzers in Winter: Hitler's Army And the Battle of the Bulge. Greenwood Publishing, p. 133
↑  הסטינגס, מקס. ארמגדון, הקרב על גרמניה 1945-1944, הוצאת דביר, 2007. עמ' 309
| --- | --- |
בקרת זהויות :  NKC: ph349206 
פליטים מבסטון יוצאים מהעיר
טנק שרמן של הדיוויזיה המשורינת הרביעית
חיילים מדיוויזיה 101 בבסטון, חג המולד 1944
העיר ההרוסה במהלך הלחימה
חייל אמריקאי צועד ביער ליד בסטון
רב-מודד

רב-מודד
רב-מודד (באנגלית: Multimeter) הוא מכשיר מדידה שתפקידו למדוד גדלים חשמליים כגון מתח, זרם, התנגדות, קיבול והשראות. מכונה לעיתים "אוומטר" (AVOmeter) מתוך ראשי התיבות של היחידות של הגדלים הנמדדים – A (אמפר), V (וולט) ו-O (אוהם).
התצוגה ברב-מודד היא באחת משתי שיטות:
רב-מודד אנלוגי, מציג את הקריאה על ידי מחט שמוזזת בצורה מגנטית ביחס לגודל החשמלי הנמדד, ומציגה את הגודל הנמדד על מסך התצוגה.
רב-מודד דיגיטלי, פועל על עיקרון של המרת אותות אנלוגיים לדיגיטליים.
יתרונו הגדול של רב-מודד דיגיטלי על האנלוגי הוא בכך שהוא מאפשר ממשק עם רכיבים דיגיטליים אחרים, כדוגמת מחשב.
רב מודד מאגד למעשה מספר מכשירי מדידה. הדגמים הבסיסיים מאגדים בדרך-כלל: מד-מתח, מד-זרם ומד-התנגדות. המכשירים המתקדמים יותר מאגדים מודדים נוספים.
המכשיר הוא חלק נפוץ במערכות ATE.
אופן השימוש

כאשר רוצים למדוד מתח, מחברים את הרב-מודד לשתי הנקודות שביניהן רוצים למדוד את המתח. במצב זה מתפקד המכשיר כוולטמטר.
כאשר רוצים למדוד זרם, מנתקים את המוליך בו זורם הזרם שאמור להימדד ומחברים את הרב-מודד בין הקצוות המנותקים. במצב זה מתפקד המכשיר כאמפרמטר.
כאשר רוצים למדוד התנגדות מחברים את הרב-מודד במקביל לרכיב הנמדד, בזמן שהרכיב איננו מחובר למקור מתח או במקביל לרכיבים מוליכים אחרים. מדידת התנגדות מתבצעת גם בין כל שתי נקודות שרוצים לדעת את ההתנגדות ביניהן ובלבד שאין מתח בין אותן נקודות. במצב זה מתפקד המכשיר כאוהם-מטר.
רם און

| --- | --- |
מזכירות היישוב רם אוןמזכירות היישוב רם און
מדינה: ישראל ישראל
מחוז: הצפון
מועצה אזורית: הגלבוע
גובה ממוצע: ‎79 מטר
תאריך ייסוד: 1960
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 957 תושבים
    - שינוי בגודל האוכלוסייה: ‎-2.7% בשנה
 מפת מיקום  מפה דינמית   (למפת הכרמל מוגדלת) רם און(למפת הכרמל רגילה) רם און(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רם און(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רם און32°31′37″N 35°15′35″E﻿ / ﻿32.5268841198289°N 35.2596850431375°E﻿ / 32.5268841198289; 35.2596850431375  heמפת היישובים של מועצה אזורית הגלבוע (in English: Gilboa Regional Council) באדום - רם און בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

מרכז רם און
רָם אוֹן הוא מושב עובדים בחבל תענך השייך למועצה אזורית הגלבוע. המושב נמצא 8 ק"מ מדרום לעפולה.
היסטוריה

גרעין ההקמה של רם און, שהורכב מבני מושבים ובוגרי בתי ספר חקלאיים מהנח"ל, שהשתייכו לארגון שלח[דרושה הבהרה], עלו ביוני 1958 באופן זמני לנורית שעל הגלבוע. בשנת 1961 ירדו החברים מהגלבוע אל ההיאחזות הקבועה, שבה נמצא המושב כיום.
במושב הוקמה חברת פולירם העוסקת בפיתוח, הנהלה המפעל, ייצור ושיווק חומרי גלם לתעשיית הפלסטיק.
המושב נקרא על שמו של רמאון פלדי, בנו של הצייר ישראל פלדי, ממייסדי היישוב, שנפל בהיאחזות הנח"ל כרם אבשלום 1957.
בתחילת דרכו של המושב היה חדר אוכל משותף ומכבסה משותפת.
בין חברי המושב הזמר עוזי מאירי, מהבולטים במבצעי שירי ארץ ישראל.
המושב > מתקנים

ביישוב פועלת מרפאה של שרותי-בריאות כללית, בה אחות ורופא משפחה. במושב בריכה, מרפאה, צרכנייה, מתקני ספורט ושעשועים לילדים.
המושב > חינוך

ביישוב שני גני ילדים לגילאי 3-6, אשכול פעוטונים, "תינוקיה" ומועדון-נוער. בית הספר היסודי 'יד-לחמישה' נמצא במרכז-חבר. חטיבת-ביניים וחטיבה-עליונה. בבית הספר 'ניר-העמק' ליד עפולה, או בבית הספר המקיף 'אורט' בעין-חרוד. לכל המוסדות הללו ישנן הסעות מסודרות מטעם המועצה האזורית גלבוע.
המושב > תעשייה ותעסוקה

המושב כמושב עובדים מתאפיין במפעלים משותפים, בהם מפעל הפלסטיק פולירם. תושבי המושב עוסקים גם בחקלאות גידולי שדה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  יוצאי נח"ל הקימו מושב עובדים, דבר, 10 ביוני 1958
1 2  השרותים הקיימים בישוב - רם און- קהילנט, באתר www.ram-on.org.il
| --- | --- |
בקרת זהויות :  NLI: 987007346399305171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
E3

תערוכת הבידור האלקטרוני או E3 (באנגלית: Electronic Entertainment Expo) הייתה תערוכה מסחרית (אנ') המתקיימת מדי שנה, לרוב בחודש יוני החל משנת 1995 במרכז הכנסים של לוס אנג'לס. היא מאורגנת ומנוהלת על ידי איגוד התוכנה הבידורית או ESA (באנגלית: Entertainment Software Association).
בתערוכה משתתפות חברות גדולות לטכנולוגיה, בדגש על טכנולוגיה בידורית וגיימינג, ומוצגים בה פיתוחים טכנולוגים כגון קונסולות משחקים. התערוכה משמשת חברות להצגת הפיתוחים עליהם הן עובדות ולמסור מידע רשמי על כותרים חדשים. אורך הכנס הוא כ-3 ימים.
התערוכה כיום ידועה כתערוכת משחקי הווידאו הגדולה ביותר בעולם עקב תצוגת משחקי הווידאו החדשים אשר נחשפים בתערוכה והיכולת לנסות קונסולות וטכנולוגיות חדשות אשר מגיעות לתערוכה אך עדיין לא למכירה.
ב-14 בדצמבר 2023 החברה הודיעה כי התערוכה לא תתקים יותר עד להודעה חדשה. אנאליסטים בשוק המשחקים, צפו זאת כבר זמן רב מכיוון שחברות הקונסולות מקיימות אירועים דיגיטליים של הכרזות והעדיפו לוותר על אירועים פייזים כדוגמת e3.
היסטוריה

התערוכה הראשונה התקיימה במאי 11-13, 1995, במרכז הכנסים של לוס אנג'לס. המארגנים של התערוכה לא היו בטוחים כמה התערוכה תהיה מוצלחת. אך כבר כמעט עד סוף התערוכה, כל המקומות הוזמנו והגיעו 40,000 אנשים. לאחר התערוכה הראשונה של E3, היא הייתה נחשבת לתערוכה הכי גדולה בתעשיית משחקי הווידאו.
בשנת 1997-1998, התערוכה עברה למרכז הקונגרסים העולמי בג'ורג'יה עקב משא ומתן כושל עם מרחב הכינוסים בלוס אנג'לס. אך ב-1999 התערוכה חזרה ללוס אנג'לס מכיוון שרוב מפתחי המשחקים וחברות הטכנולוגיה היו מבוססות בלוס אנג'לס.
בשנת 2020, התערוכה בוטלה עקב נגיף הקורונה, ובשנת 2021 התערוכה התקיימה באופן אינטרנטי.
בשנת 2022, התערוכה בוטלה לחלוטין, אך המארגנים הכריזו שבשנת 2023 הם מתכוונים לקיים את E3.
ב-7 ביולי 2022 הוכרז כי התערוכה של E3 אכן תתקיים ביוני 2023 מרחב הכינוסים בלוס אנג'לס באירוע פיזי לאחר 3 שנים של תהפוכות. הכנס של השנה הבאה ייערך בשיתוף עם חברת הפקת האירועים ReedPop, אשר עומדת מאחורי כנסים כמו ניו-יורק קומיקון, PAX, וכנס “Star Wars Celebration”. אולם במרץ 2023 נודע כי התערוכה בוטלה עקב חוסר התעניינות מצד חברות משחקים רבות.
בדצמבר 2023 הודיע החברה באופן רשמי שהיאירועים לא יתקיימו יותר.
הערות שוליים

↑  דף הבית של Entertainment Software Association
↑  E3 2019: Video game industry readies for major annual showcase, www.cbsnews.com (באנגלית אמריקאית)
↑  היה שלום: באופן רשמי, אירוע E3 לא יתקיים יותר, באתר Vgames.co.il, ‏2023-12-12
↑  צבי קצבורג, תערוכת E3 בוטלה סופית, וזה רשמי, באתר TGspot, ‏2023-12-13
↑  Then there were three: Sony, Microsoft, Nintendo and the evolution of the Electronic Entertainment Expo, Engadget (באנגלית אמריקאית)
1 2  E3: Past, Present, and Future, GameSpot (באנגלית אמריקאית)
1 2  Ash Parrish, E3 2022 is canceled, The Verge, ‏2022-03-31 (באנגלית)
↑  Spangler, Todd (7 ביולי 2022). "E3 Sets Return to L.A. in 2023 After Three-Year Hiatus". Variety. נבדק ב-7 ביולי 2022. {{cite web}}:  (עזרה)
↑  כנס המשחקים E3 יחזור להיערך במתכונת פיזית ב-2023, באתר Gadgety
↑  תערוכת המשחקים E3 בוטלה ולא בטוח אם תמשיך, באתר Tgspot
↑  זה נגמר: E3 2023 בוטל רשמית., באתר Vgames
↑  https://www.vgames.co.il/article/30099.html
↑  That time the industry almost killed E3, GamesIndustry.biz (באנגלית)
↑  E3 2019 Attendance Falls Compared To Last Year, GameSpot (באנגלית אמריקאית)
↑  Nintendo Life, Nintendo, Xbox And Multiple Third-Party Publishers Commit To E3 2020, Nintendo Life, ‏2020-02-13 (באנגלית בריטית)
↑  E3 2023 בוטל באופן רשמי, באתר IGN ישראל
| --- | --- |
בקרת זהויות :  LCCN: nr2001027366  VIAF: 143532742   WorldCat (עם VIAF): 143532742
קאראצ'אי-צ'רקסיה

רפובליקת קאראצ'אי-צ'רקסיה (ברוסית: Карачаево-Черкесская Республика; תעתיק: קאראצ'ייבו-צ'רקסקאיה רפובליקה, בקאראצ'אי בלקר: Къарачай-Черкес Республика, בקברדינית: Къэрэшей-Шэрджэс Республикэ) היא רפובליקה השוכנת בדרום הפדרציה הרוסית. נכון לינואר 2024 ברפובליקה מתגוררים 468,322 אלף תושבים.
היסטוריה

שטח הרפובליקה נכלל בתחומי האימפריה הרוסית מאז שנת 1828 בהתאם להסכם אדריאנופול.  האזור היה חלק של אובלסט קובאן עם מרכזה ביקטרינודר. המחוז האוטונומי קאראצ'אי-צ'רקסיה נוסד לראשונה ב-12 בינואר 1922 במחוז הדרום-מזרחי (מ-1924 נקרא צפון-קווקזי). היא פורקה לשני מחוזות אוטונומיים נפרדים ב-26 באפריל 1926. ב-30 באפריל 1928. בשנת 1943 הוגלו בני העם הקאראצ'אי לקזחסטן לאחר שהואשמו בעזרה לנאצים, האזור של גלוחורסק צורף לגאורגיה, ושאר השטח למחוז סטוורופול, כולל המחוז האוטונומי של צ'רקסיה. בשנות ה-50 הקרצ'אי הותרו לחזור, אזור גלוחורסק הוחזר מגאורגיה והמחוז המאוחד שוב נקרא בשם קאראצ'אי-צ'רקסיה בינואר 1957.
ב-3 ביולי 1991 הופרד המחוז ממחוז סטוורופול והשם "אוטונומי" בוטל. היו ניסיונות להקים מספר יחידות מנהליות אוטונומיות לאומיות שיהיו כפופות ישירות לשלטון הרוסי במוסקבה. לאחר דיונים רבים, בדצמבר 1992 הוכרזה כ"רפובליקת קאראצ'אי-צ'רקסיה" אחידה בפדרציה הרוסית. ברפובליקה התקיים משאל עם על פירוקה ל-4 ישויות, הקרצ'אי, הצ'רקסי, האבזי והקוזאקי שזכה לרוב, אך נשיא רוסיה בוריס ילצין ערך משאל נוסף על שמירת האיחוד שבסופו של דבר זכה לרוב ואחדות הרפובליקה נשמרה.
גאוגרפיה

קאראצ'אי-צ'רקסיה נמצאת בדרום רוסיה באזור הקווקז. רפובליקה זו גובלת בתחום רוסיה ברפובליקת קברדינו-בלקריה, במחוז סטוורופול ובמחוז קרסנודאר וכמו כן היא גובלת בגאורגיה ובמחוז אבחזיה שבשטחה של גאורגיה.
באזור התגלו מרבצי זהב, פחם וחרסית.
ממשל

ברפובליקה פועל פרלמנט "אספת העם של רפובליקת קאראצ'אי-צ'רקסיה" הכולל 50 חברים שנבחרים ל-5 שנים. הבחירות האחרונות נערכו בשנת 2024. מפלגת רוסיה המאוחדת זכתה ב-65% מהקולות.
בראש הזרוע הביצועית עומד ראש הרפובליקה (בעבר נשיא). מועמד לתפקיד נבחר על ידי הפרלמנט על בסיס מועמדים שהומלצו על ידי נשיא רוסיה. בבחירות בפרלמנט שנערכו בשנת 2021 רשיד טמרזוב נבחר לכהונה שנייה של 5 שנים.
מבחינה מנהלית הרפובליקה מחולקת ל-10 ראיונים ו-2 ערים בעלי חשיבות.
דמוגרפיה

נכון לינואר 2024 ברפובליקה מתגוררים 468,322 אלף תושבים. בערים מתגוררים כ-41.41% מאוכלוסיית הרפובליקה. בברית הרפובליקה צ'רקסק מתגוררים כ-113 אלף תושבים.
בהתאם לממצאי מפקד אוכלוסין של שנת 2021 כ-44 אחוזים מהתושבים הם קארצ'ים (אנ'), כ-27 אחוזים רוסים, כ-13 אחוזים צ'רקסים ושאר האוכלוסייה היא אבזים (כ-8%) ועמים אחרים. ניתן להבחין בהגירה שלילית של אוכלוסייה רוסית שבנת 1979 הגיע ל-175 אלף (כ-45%) ובשנת 2021 היו רק 128 אלף (כ-28%). לעומת זאת מספר תושבים בני עמי הקווקז גודל בהתמדה.
רוב תושבי קאראצ'אי-צ'רקסיה הם מוסלמים (64%).
כלכלה

תעשייה מפותחת בעיקר באזור הצפוני בו הוקמו מפעלים בתחום תעשייה כימית ובניית מכונות. כלכלת החלק הדרומי של הרפובליקה מבוססת בעיקר על חקלאות.
לתיירות יש חלק חשוב בכלכלת האזור.
כלכלה > תחבורה

ברפובליקה פועלת רשת מסילות ברזל.
בין הכבישים החשובים A-155 "דרך צבאית לסוחום" שמקשרת את האזור עם חוף הים השחור. הכביש הפסיק לפעול בעקבות הסכסוך האבחזי-גאורגי. כביש נוסף הוא R-217 "קווקז" בין חבל קרסנודאר לבין אזרבייג'ן.
הערות שוליים

↑  "Arena: Atlas of Religions and Nationalities in Russia". Sreda, 2012.
↑  2012 Arena Atlas Religion Maps. "Ogonek", № 34 (5243), 27/08/2012. Retrieved 21/04/2017. Archived.
| --- | --- |
בקרת זהויות :  NLI: 987007554833305171  GND: 3039719-4  LCCN: n93044637  MusicBrainz: 13be50b7-7b24-4ea3-b5aa-93a301c600fb  NKC: ge568717  VIAF: 126816158   WorldCat (עם VIAF): 126816158
יהודה קרני

| --- | --- |

 לידה:  1884 פינסק, האימפריה הרוסית 
 פטירה:  3 בינואר 1949 (בגיל 65 בערך) ב' בטבת ה'תש"ט תל-אביב, ישראל 
 שם לידה:  יהודה וולובלסקי 
 מדינה:  ישראל 
 מקום קבורה:  בית הקברות טרומפלדור 
 שפות היצירה:  עברית 
 פרסים והוקרה:  פרס ביאליק (1944) 
 
קברו של קרני בבית הקברות טרומפלדור
יהודה קרני (וולובלסקי) (1884, פינסק – ב' בטבת ה'תש"ט, 3 בינואר 1949, תל אביב) היה משורר עברי, עיתונאי, עורך ומתרגם. חתן פרס ביאליק (1944). שירי ירושלים שלו העלו תרומה ייחודית לשירה העברית החדשה.
ביוגרפיה

נולד בפינסק שברוסיה הלבנה (אז בתחום המושב היהודי של האימפריה הרוסית) בשנת 1884 (ה'תרמ"ד), בנם של לאה ועזריאל זליג וולובלסקי, סוחר אמיד, בעל יערות ומשרפות יי"ש ועסקן ציבורי.
זכה לחינוך יהודי וכללי. הוא החל לפרסם שירים בגיל מאוד צעיר: תחילה בעברית ובהמשך גם ביידיש וברוסית. הוא היה פעיל מסור בתנועה הציונית, ואף נבחר כציר לקונגרסים הציוניים, מטעם תנועת "פועלי ציון".
קרני שילב כתיבה עיתונאית, בעברית וביידיש, עם פעילותו כמזכיר מרכז ציוני רוסיה, וילנה, בשנים 1907–1908. כתיבתו העיתונאית כללה שירים, מאמרים, ביקורות ומסות. הוא זכה להכתרה כמשורר עברי מביאליק, שפרסם את שירו "יש נערה תמימה", בחוברת "השילוח", י"ט, 1908. קרני הרבה לפרסם את דבריו בשבועון הציוני "העולם", ועבר יחד עם מערכת השבועון לאודסה, שם שהה זמן קצר, והכיר את חבורת הסופרים העבריים שהתרכזה סביב ביאליק וחבורתו.
בשנת 1921 עלה לארץ ישראל. שנים ראשונות עשה בחיפה, ואחר כך עבר לתל אביב. בשנותיו הראשונות בארץ עבד כפקיד. החל משנת 1924 הצטרף לעיתון "הארץ", תחילה ככותב ואחר כך כמשתתף קבוע וחבר המערכת. בין השאר הוא נחשב למחדש המילה "קולנוע" ב-1930 (במשך תקופה קצרה כונו הסרטים הדוברים סרטי שמע-נוע).
בשנות עבודתו ב"הארץ" פרסם קרני אלפי רשימות, תגובות, שירים פוליטיים קצרים, מאמרים ומסות. שירתו הציונית המתלהבת ומתלהמת, שהביא עִמו ממזרח אירופה, עברה בארץ שינוי מעמיק. הוא כתב שירה שנאחזה בנוף הארץ האבני והסלעי. שירי ירושלים תפסו מקום בולט בשירתו. הוא ניסה לאחוז בהוויתה של ירושלים: הארצית והאבנית מצד אחד, והמשיחית יהודית מצד שני. נוסח כתיבתו היה שמרני ומיושן מעט, והוא לא התחבר למהלך החדש בשירה העברית, שהביאו שלונסקי, אלתרמן, גולדברג, רטוש ואחרים. אולי משום כך נשכחו שיריו, ודורות הקוראים שצמחו בארץ ישראל נהו אחרי שירה אחרת ומשוררים אחרים.
נקבר בבית הקברות טרומפלדור בתל אביב.
לאחר מותו נקראו רחובות על שמו בשכונת רמות בירושלים ובשכונת רמת אביב בתל אביב.
בנוסף, הגן הגדול ליד תחנת הרכבת תל אביב – סבידור מרכז בתל אביב נקרא על שמו.
משיריו המולחנים התפרסמו: "התרגעות", "צלצל קתרוס" (ללחנים עממיים), "עגבנייה" (ללחנו של יואל אנגל) ו״עם כל אבן מתגוללת״ (בביצועו של יהורם גאון, ללחנו של אודי תורג׳מן)
מספרי שירתו של יהודה קרני

שערים, שירים, ברלין: דביר, 1923.
בשעריך מולדת, פיוטים, תל אביב: אחיעבר, 1935.
ירושלים, מחזור שירים, מרחביה: ספרית פועלים, 1944.
שיר ודמע, מחברות לספרות, 1945.
בימה קטנה: דברים בפרוזה ובשיר, תל אביב : דביר, תשי"א 1951.
ילקוט שירים, ליקט, ערך והוסיף מבוא והסברים יצחק עוגן, תל אביב: יחדיו, תשכ"ו 1966.
שירים, ערך והוסיף מבוא דן מירון, ירושלים: מוסד ביאליק, 1992.
לקריאה נוספת

אברהם קריב, משורר שנגאל, שלשים שנה לשירת יהודה קרני, ב-"מאזנים" ב' תרצ"ט, ע' 224-227.
ביאורים

↑  להתייחסותו של בלוג מכון גנזים לשיר העגבנייה, תוך הבאת מכתבו של קרני ליצחק למדן ב-31 באוגוסט 1931 ראו כאן.
הערות שוליים

↑  יהודה קרני, יש נערה תמימה, השילוח, 1 בנובמבר 1908
↑  סרטים ובתי ראינוע, ל. בארי, בתוך: עשרים השנים הראשונות - ספרות ואמנות בתל אביב הקטנה 1909 - 1929, עורך: א.ב. יפה, 1980, עמ' 292
↑  יהודה קרני באתר GRAVEZ
| 0 | 1 | 2 |
| --- | --- | --- |
| הקודם: אהרון קבק | פרס ביאליק במשותף עם שלמה צמח  1944 | הבא: יעקב פיכמן |
| --- | --- |
בקרת זהויות :  NLI: 987007287614105171  BnF: cb16373546c (data)  ISNI: 0000 0000 6694 3723  LCCN: no91024970  MusicBrainz: 52571083-8774-419b-9b15-c1e29b78a919  NTA: 305492470  SELIBR: 245824  SUDOC: 111540895  VIAF: 34021338   WorldCat (עם VIAF): 34021338